અબ્દુલ કલામ એક ઉત્તમ વૈજ્ઞાનિક માત્ર નહોતા, પણ ઉમદા વ્યક્તિત્વ પણ ધરાવતા હતા. તે દરેકને સાથે લઈને ચાલવામાં માનતા હતા. એક વાર ડિફેન્સ રિસર્ચ એન્ડ ડેવલોપમેન્ટ ઓર્ગેનાઈઝેશન(DRDO)માં તેમની ટીમ બિલ્ડિંગની સુરક્ષાની ચર્ચા કરી રહી હતી. ટીમે સલાહ આપી કે, બિલ્ડિંગની દીવાલ પર કાચના ટુકડા લગાવી દેવા જોઈએ. પણ ડો.કલામે ટીમની આ સલાહને ફગાવી અને કહ્યું કે જો આપણે આમ કરીશું તો દીવાલ પર પક્ષી નહીં બેસે.